《江行倡和诗》
明代·善启

遥汉华月升，孤墅暝烟合。桅樯影倒垂，柔橹声互答。

宵霁谩贪程，春寒犹恋衲。鸣空雁几行，绕树乌三匝。

邮驰递去铃，渔挈沽来榼。停榜次群艘，听歌吴楚杂。

作者简介：明僧。苏州府长洲人。俗姓杨，字东白，别号晓庵。官家子弟。少即通释典，兼习诸史百家言。永乐间应召与修《永乐大典》，校《大藏经》。赐金缕僧伽黎。时名人多与之为方外交。